open-index/open-wikipedia-markdown huggingface dataset:
Kinematografia e Çekisë

Historia e kinematografisë çeke i ka fillet e saj në Perandorinë Austro-Hungareze. Një film me metrazh të shkurtër u xhirua në Bohemi, në vitin 1896. Industria e filmit çek ishte e ndikuar nga Hollivudi dhe lulëzoi pas Luftës së Dytë Botërore.
Filmi “Extase” (1933), i drejtuar nga Gustav Machatý dhe “Řeka” (1933), i drejtuar nga Josef Rovenský, ishin filmat e parë nga Çekosllovakia, që patën sukses dhe arritën shikueshmëri jashtë shtetit.

Regjisori dhe kinematografi i parë i filmit në Republikën Ceke ishte Jan Kříženecký, i cili që nga gjysma e dytë e viteve 1890 filmoi dokumentarë të shkurtër të quajtur "Newsreels". Shtëpia e parë e kinemasë së përhershme u themelua nga Viktor Ponrepo në vitin 1907 në Pragë. Studioja Barrandov u hap në vitin 1933, ishte studioja më e madhe e filmit në Republikën Ceke dhe njëra nga më të mëdhatë në Evropë.

Epoka e artë e vitit 1960
Regjisorët më të famshëm të kohës ishin: Miloš Forman, Jiří Menzel, Ján Kadár, Elmar  Klos etj.
Shumica prej tyre studiuan në Akademinë e Arteve, Filmit e Televizionit në Pragë.
Kadár dhe Klos me filmat “Obchod na korze” (1965) dhe “Ostře sledované vlaky” (1966) fituan çmimin Oskar në kategorinë Filmi më i mirë i huaj.
Vala e re  (Nová vlna)
Është një emërtim për filmat e viteve 1960 të regjisorëve Miloš Forman, Vera Chytilová, Jiří Menzel. Në këtë kategori hyjnë edhe veprat e regjisorëve më të vjetër si Karel Kachyňa dhe Vojtěch Jasný.
Ajo përfshin një gamë të gjerë veprash të viteve 1960. Vala e re e Çekosllovakisë nuk mbështetet në asnjë stil të filmave. 
Një tipar i shpeshtë i filmave të kësaj periudhe ishte humori absurd, shqetësimet e njerëzve të zakonshëm sidomos kur u përballën me ndryshime të mëdha historike ose politike.
Ndër filmat më të njohur të kësaj periudhe ishin Démanty noci  (Diamante të natës), nga regjisori Jan Němec si dhe Hoří , má panenko nga regjisori  Miloš Forman.

Periudha pas komunizmit
Industria e filmit çek ndryshoi shumë pas rënies së komunizmit, në vitin 1989.
Studioja e filmit “Barrandov” u privatizua, gjithashtu nuk pati fonde nga qeveria.
Interesimi i produksioneve të huaja u rrit për Republikën Çeke, për shkak të bukurisë historike, arkitekturës së ruajtur e të padëmtuar gjatë luftërave.
Gjenerata e re e prodhuesve të filmit në Çeki u shfaq në vitin 1990, duke përfshirë Jan Svěrák, Jan Hřebejk, Saša Gedeon, Petr Zelenka dhe David Ondřiček.
Filmi i Jan Svěrtak-ut “Obecná škola” (1991) u nominua për çmimin Oskar në kategorinë Filmi më i mirë i huaj, kurse filmi i po këtij regjisori “Kolja” (1996) e fitoi atë.
Teatri i Çekisë

**Teatri i Republikës Çeke** ka traditë të pasur në të gjitha zhanret përfshirë dramën, operën, baletin dhe vallet, teatrin e kukullave, teatrin e zi etj. 

## Historia
Teatri çek luajti një rol të rëndësishëm në historinë e teatrit që nga Mesjeta. Në shekullin e 19-të, teatri ishte pjesë e Ringjalljes Kombëtare Çeke. Më vonë, në shekullin e 20-të, shumë krijues të njohur të teatrit ndikuan në artin e teatrit evropian. 
Ndërmjet viteve 1739-1783, Divadlo v Kotcích (Teatri në Kotce) gëzonte kulmin e tij si teatri i dytë i operës publike në Pragë. Teatri i operës së Franz Anton von Sporck ishte gjithashtu një teatër i njohur publik në këtë kohë. 
Teatri  Stavovské divadlo  fillimisht u ndërtua me synimin për të prodhuar drama gjermane dhe opera italiane, por veprat u realizuan edhe në gjuhë të tjera. Veprat çeke u realizuan së pari në vitin 1785 për të arritur një audiencë më të gjerë çeke, por në vitin 1812 ato u bënë tipare të rregullta të së dielës dhe të festave të ndryshme. Natyra disi politike e këtyre shfaqjeve më vonë çoi në idenë e themelimit të Teatrit Kombëtar pas vitit 1848 me humbjen e revolucionit dhe largimin e J. K. Tyl. 

Para viteve 1860 pothuajse të gjitha institucionet kulturore në Pragë, duke përfshirë teatrin dhe operën, ishin në duart e Austrisë. Bohemia ishte një provincë e Perandorisë Habsburge, dhe sipas sundimit absolut të regjimit, shumica e aspekteve të kulturës çeke dhe jetës kombëtare ishte dekurajuar ose shtypur. Absolutizmi u hoq zyrtarisht nga një dekret i perandorit Franz Josef më 20 tetor 1860, i cili çoi në një ringjallje kulturore çeke. Drama e Republikës Çekosllovake ndoqi të njëjtin evolucion stilistik si poezia dhe proza (ekspresionizëm). 

## Lista e regjisorëve të njohur
*Alfréd Radok 
*Otomar Krejča 
*Jan Kačer 
*Petr Lébl 
*Jan Antonín Pitínský 
*Jan Nebeský 
*Jiří Chlup 

## Lista e projektuesve të njohur skenik
*Josef Svoboda 
*Jaroslav Malina 

## Lista e aktorëve të njohur të teatrit
*Jan Tříska 
*David Prachař 
*Karel Roden 
*Miroslav Táborský 
*Jiří Ornest 
*Tomáš Töpfer 
*Daniela Kolářová 
*Marie Málková 
*Iva Janžurová 
*Karel-Romana Dutkovski 

## Lista e teatrove dhe kompanive teatrore të rëndësishme
*Národní divadlo (Teatri kombëtar) 
*Opera shtetërore e Pragës  
*Teatri kombëtar i kukullave 
*Divadlo Spejbla a Hurvínka (Teatri i parë çek i kukullave) 

## Lista e festivaleve të rëndësishme të teatrit çek
*Teatri i rajoneve evropiane 
*Teatri PlzenMateřinka 
*Festivali veror i Shekspirit 
*Festivali Ndërkombëtar i Zero Point 

## Çmimet teatrore
*Çmimi Alfréd Radok 
*Çmimi Thalie 

## Shkollat teatrore çeke
*Akademia e Arteve Performuese në Pragë 
*Janáček Akademia e Muzikës dhe e Arteve Performuese

## Referime
Teatri Stavovské divadlo

Stavovské divadlo (shq. Teatri i shtresave) është njëri ndër teatrot më të vjetra në Evropë, që nga viti 1783. Këtu mund të shohim operë, dramë e balet. Teatri u ndërtua nga konti Nostic-Rieneck, një aristokrat i Iluminizmit, i nxitur nga dëshira për ta bërë vendlindjen e tij më të mirë. Konsiderohet si një ndër teatrot më të bukura dhe historike të Evropës. Ai u ndërtua me stil klasik dhe vazhdon të qëndrojë në kushte të njëjta. Ndërtimi zgjati më pak se dy vite dhe teatri u hap në vitin 1783, me shfaqjen e tragjedisë “Emilia Galotti”. Shfaqjet e para çeke u paraqitën në vitin 1785, por jo shumë shpesh. Që nga viti 1812 u shfaqën rregullisht , të dielave pasdite dhe gjatë festave. Natyra disi politike e këtyre shfaqjeve më vonë çoi në idenë e themelimit të Teatrit Kombëtar, pas vitit 1848 me humbjen e revolucionit dhe largimin e J.K. Tyl.

Teatri Stavovské divadlo nuk ishte i kufizuar vetëm për pjesëmarrësit vendas, shumë artistë të njohur evropianë gjithashtu ishin aktivë, të tillë si Carl Maria von Weber, Anton Rubinstein, Karl Goldmark dhe Gustav Mahler. Emra të tjerë të famshëm ishin aktorët A.W. Iffland, F. Raimund, J.N. Nestroy, së bashku me këngëtaren e operës Angelica Catalani dhe violinistin Niccolò Paganini.

Historia e teatrit është e lidhur me talentin e Wolfgang Amadeus Mozartit dhe me premierën botërore të operës së tij “Don Giovanni” në vitin  1787,  e cila akoma është e përfshirë në programin e teatrit.  Gjithashtu, në vitin 1791, “La Clemenza di Tito” e Mozartit u shfaq këtu për herën e parë në kremtimin e kurorëzimit të Perandorit Leopold II. Është i  vetmi teatër që akoma funksionon, në të cilin Mozart ka luajtur.
Edhe pse teatri fillimisht u ndërtua me qëllimin e promovimit të dramave franceze e operave italiane, veprat në gjuhët e tjera u shfaqën gjithashtu.

Premiera e parë e operës moderne çeke Dráteník (Kallajxhi) nga František Škroup u vu në skenë në vitin 1826, kurse në vitin 1834 u shfaq premiera e këngës “Kde domov můj”. Ajo u performua në bas nga Karel Strakatý, me tekst të shkruar nga Josef Kajetán Tyl e melodi nga Škroup. Kjo këngë më vonë u bë himni kombëtar i Republikës Çeke.
Tančící dům

Shtëpia Vallëzuese (Çek: Tančící dům) është ndërtesë moderne e dizajnuar në vitin 1992 dhe e projektuar në vitin 1996 nga arkitekti kroat-çek Vllado Miluniç në bashkëpunim me arkitektin kanadez-amerikan Frank Gehry. Ndodhet në Pragë dhe ka pamjen e dy kërcimtarëve. Zakonisht populli e quan atë si “Fred dhe Ginger”. 

Dizajni i saj jo-tradicional ishte i diskutueshëm në atë kohë, sepse ndërtesa qëndron në mes të artit barok, gotik dhe atij të lirë, e sipas mendimit të disa njerëzve, stili i ndërtesave të Pragës nuk përputhet me këto stile arkitekturore. Mirëpo, presidenti çek, Václav Havel, e kishte përkrahur këtë projekt, duke shpresuar që ndërtesa do të bëhej një qendër e aktivitetit kulturor. 

Arkitekti Gehry fillimisht e quajti ndërtesën “Fred dhe Ginger” sipas kërcimtarëve të famshëm Fred Astaire dhe Ginger Rogers, por ky pseudonim tani përdoret rrallë.  

Shtëpia Vallëzuese është e  vendosur në një pronë me rëndësi të madhe historike. Lokacioni i saj ishte vendi i një shtëpie të shkatërruar nga bombardimet amerikane në Pragë në vitin 1945. E gjithë hapësira ishte e rrënuar deri në vitin 1960, kur ajo u pastrua e tëra. 

Që nga takimi i parë i dy arkitektëve, në vitin 1992 në Gjenevë, Gehry dhe Miluniç filluan të elaboronin idenë origjinale të Miluniçit për një ndërtesë që përbëhej nga dy pjesë, statikja dhe dinamikja ("yin dhe yang"), të cilat simbolizonin tranzicionin e Çekosllovakisë nga regjimi komunist në një demokraci parlamentare. 

Sot, Shtëpia Vallëzuese konsiderohet si një nga vendet më atraktive e të njohura të Pragës, që vizitohet nga qindra turistë për çdo ditë.
Kulla e Televizionit Žižkov

Kulla e Televizionit Žižkov është një kullë transmetuese unike e ndërtuar në Pragë mes viteve 1985 dhe 1992. Ajo është projektuar nga arkitekti Václav Aulický dhe inxhinieri Jiří Kozák.  Kulla ndodhet në majën e një kodre në lagjen e Žižkov-it, nga e cila mori emrin dhe është një shembull i arkitekturës së teknologjisë së lartë.

Struktura e kullës është e pazakontë, baza është një trekëndësh, qoshet e të cilit zgjaten në kolona prej çeliku, të mbushura me beton. Njëra nga tri shtyllat shtrihet më lartë se të tjerat, kjo siguron edhe lartësinë e nevojshme për disa antena, së bashku me raketën e strukturës dhe pamjen e kulmit. Në kohën e saj kjo ishte një teknologji e veçantë.

Kulla është 216 metra e lartë, lartësia e observatorit është 93 m, lartësia e dhomës së hotelit është 70 m, lartësia e restoranteve është 66 m, me një kapacitet prej 180 personash. Tre ashensorë bartin udhëtarët me një shpejtësi prej 4 m / s.
Ndërtimi i kullës kushtoi 19 milionë dollarë. Ajo peshon 11,800 tonë dhe përdoret gjithashtu si një observator meteorologjik. Ajo është anëtare e Federatës Botërore të Kullave të Mëdha.

Skulpturat e David Černý - Në vitin 2000, dhjetë skulptura prej fibrave të qelqit nga artisti çek David Černý u bashkëngjitën në shtyllat e kullës. Ato u quajtën  "Miminka" (Foshnjat), të cilat  zvarriteshin lart e poshtë nëpër shtylla. Skulpturat u pëlqyen shumë dhe u bënë një instalim i përhershëm në vitin 2001. Këto skulptura u hoqën përkohësisht nga kulla në vjeshtën e vitit 2017 për pastrimin dhe kontrollet strukturore të tyre.

Restoranti "Oblaca" përmban kuzhinë ndërkombëtare dhe rajonale. Bari përgatit pijet e ndryshme të kualitetit të lartë.
Që nga viti 2006, për të shënuar 125 vjetorin e përfshirjes së Žižkovit në qytet dhe 15 vjetorin e vendosjes së transmetuesit, ai ndriçohet me ngjyra të ndryshme çdo ditë.

Radiokomunikimi çek (České Radiokomunikace) - Pas kalimit në transmetimin dixhital televiziv dhe largimit të pajisjeve të vjetra të transmetimit analog, pronari vendosi të përdorë hapësirën e lirë për një qendër të re të të dhënave me kapacitet për 64 rafte. 

Dhoma luksoze Edit - Më 13 shkurt 2013 një dhomë luksoze u shtua në kullë. Brenda dhomës është një shtrat i madh e një vaskë si dhe vendi prej nga mysafiri mund ta shohë pamjen e qytetit.
Manastiri i Strahovit

Manastiri i Strahovit (Strahovský klášter) u themelua më 1143 nga Jindřich Zdík, Peshkopi Gjon dhe Vladislaus II, Duka i Bohemisë. Është i vendosur në Strahov, Pragë, Republika Çeke. 

Themilimi i Manastirt 

Më 1138, peshkopit Jindřich Zdík i erdhi në mendje ideja e themelimit të një manastiri të zakonshëm kanonik në Pragë. Ai kishte mbështetjen e peshkopëve të Pragës si dhe të Soběslavit I, Dukës së Bohemisë dhe pas vdekjes së tij kishte mbështetjen edhe të Vladislavit II. Fetarët filluan të ndërtonin manastirin e tyre të parë prej druri, me një bazilikë romake si qendër të të gjitha ngjarjeve shpirtërore në Strahov. Ndërtesa u përfundua gradualisht dhe vazhdoi ndërtimi i ndërtesave të gurit, për të zëvendësuar lagjet e përkohshme me ato të përhershme. Në vitin 1258, manastiri u dëmtua rëndë nga zjarri dhe më vonë u rinovua. 

Salla Teologjike 

Më 1670 Jeroným Hirnheim, filozof dhe teolog, u bë abati i Strahovit. Puna e tij më e madhe, e cila ka mbijetuar deri në ditët e sotme, është ndërtimi i bibliotekës së re në Sallën Teologjike (Teologický sál), më 1679. Ai së bashku me ndihmësit e tij u kujdesën gjithashtu dhe për kishën, e cila u riparua dhe u dekorua disa herë gjatë kësaj periudhe. Pas vitit 1950, biblioteka u inkorporua në Përkujtimin e Letërsisë Kombëtare. Biblioteka Strahov përmban mbi 200.000 vëllime, duke përfshirë mbi 3.000 dorëshkrime dhe 1.500 printime të para të ruajtura në një depo të posaçme. 

Salla filozofike 

Më 1779 Václav Mayer zuri fronin e abatit dhe ishte i fundit që kreu aktivitete të mëdha ndërtimi. Puna e tij më e shquar ishte ndërtimi i bibliotekës së re, tani në stilin klasik. Sot quhet Salla Filozofike (Filosofický sál). Kjo punë solli fundin e aktivitetit të gjerë të ndërtimit në Manastirin Strahov dhe gjeneratat e mëvonshme të abatëve u kushtuan vëmendje vetëm riparimeve të vogla arkitekturore, të gjitha nën ndikimin e modës bashkëkohore dhe mirëmbajtjen e zonës në tërësi.

## Galeri me fotografi 

Prag-3620-Kloster Strahov-Kreuzgang-2008-gje.jpg|Manastir
Prag-3640-Strahov-Bibliothek-2008-gje.jpg|Salla Teologjike
Prag-3650-Strahov-Bibliothek-2008-gje.jpg|Salla filozofike
Fjalëshpejta në gjuhën shqipe

Fjalëshpejtat janë shprehje që përdoren si lojë për t'i thënë me shpejtësi disa herë pa gabime. Këto shprehje kanë në vete tinguj të cilët, kur gjenden afër njëri-tjetrit, nyjëtohen me vështirësi dhe ngatërrohen. 

Disa fjalëshpejta në gjuhën shqipe:

1.	Kupa me kapak, kupa pa kapak

2.	Dërrasa me rrasa, rrasa me dërrasa

3. Xhaxhai im ka xhan një xham. Nëse xhaxhai im ka vërtet një xham xhan, atëherë unë s'e kam më xhan xhaxhanë.

4.	E shes thesin, s´e shes thesin

5.	Karikaturisti karikaturon një karikaturë karakteristike 

6.	Kërset krisma, krisma kërset

7.	Gur guri, guron guri në gurinë

8.	Trup i rashë, në tokë me kry rashë

9.	Hipa vidhit, zbrita vidhit

10.	E kam një thes, e shes s´e shes

11.	Thabani tharron me tharrë. Tharra bën keth, keth, keth

12.	Qërimi qan, Qamilja qesh, qeni e bubi han përshesh

13.	Errë në terr, therrë në ferr

14.	Ka këmbë ura, s´ka këmbë ura

15.	Një thesaxhi shet thes, del në shesh e thes nuk shet, o ti thesaxhi që del në shesh e thes nuk shet, a s’ma shet mua një thes?

16.	Tharku i thive thuret ne thupra thane

17.	Thiu theret me thikë therëse

18.	Polli pula e Lleshit mu në kaçile të leshit 

19.	Plepi plak i plasur, pak palce paska pasur

20.	Kapa me kapak, kapa pa kapak, kapës t’i vëmë kapak

21.	Jemi mbledhur për të mbledhur të pambledhshmit që nuk mblidhen në mbledhje

22.	I ra plaku plakës në plenc, plenci i plakës plasi

23.	Qante Qaniu pas qerres së qumështit se qeni qimekuq i qe qepur pas

24.	Plaku pllakat suvaton, plaka plakun s’e ndihmon

25.	Thimi thuri me thupra thane të thata një thark për thiun, dhe theri thiun thinjosh me thikë therëse në thertore.

26. Presin dy sopata plaka, presin dy plepa pleq, plepi plak kishte plasur,  pak palcë kishte pasur. 

27. Pak thumba e pak patkonj
Filmi Kolja

Kolja është një dramë çeke e vitit 1996,në të cilën flitet për një njeri , jeta e të cilit u ndërrua në mënyrë të papritur. Filmi u drejtua nga Jan Svěrák , së bashku me babanë e tij ,Zdeněk Svěrák, që shkroi skenarin nga një tregim i Pavel Taussing. Kolja u prit mirë nga kritikët duke fituar çmimin e Akademisë për filmin më të mirë të huaj dhe çmimin Globi i Artë për filmin më të mirë të huaj . 

Ngjarja zhvillohet në vitin 1988 , kur filloi të shpërbëhet Blloku Sovjetik . Protagonisti është František Louka, një burrë çek i moshës së mesme, që jetonte si beqar dhe i ndiqte pas gratë. Ishte një violonçelist, i cili siguronte jetesën duke luajtur me violonçel në funerale. Pasi humbi punën e mëparshme në filharmoninë çeke, një mik i tij i dha një shans për të fituar një shumë parash përmes një martese me një grua sovjetike, që t’ia mundësojë asaj qëndrimin në Çekosllovaki. Ajo pastaj përdori shtetësinë e re për të emigruar në Gjermaninë Perëndimore, ku jetonte i dashuri i saj. Për shkak të rrethanave ajo lë pas djalin e saj 5 vjeçar Kolja , që të kujdeset për të muzikanti çek. Në fillim Louka dhe Kolja kishin vështirësi komunikimi pasi flisnin gjuhë të ndryshme dhe gradualisht filloi një lidhje mes tyre. Fëmija vuan nga meningjiti dhe duhet të vendoset në një vend të monitoruar me kujdes. Louka kërcënohet për martesën e tij të dyshimtë dhe fëmija duhet të dërgohet në shtëpinë e fëmijëve të Bashkimit Sovjetik. Revolucioni i Kadifenjtë intervenon dhe Kolja bashkohet me nënën e tij. Louka dhe Kolja i thonë lamtumirë njëri-tjetrit . Louka përfundon duke adoptuar një fëmijë me të dashurën e tij , ndoshta si zëvendësim për Koljen e humbur dhe rifiton pozitën e tij në filharmoninë çeke.
Opera Shtetërore e Çekisë

Historia e teatrit, që aktualisht është i njohur si Opera Shtetërore e Pragës, daton që nga fundi i shekullit 19-të, ndërsa shpesh hyn si teatri më i shquar i Pragës. Ky institucion ka një histori të veçantë . Në atë kohë, tokat çeke ishin pjesë e Perandorisë Austro-Hungareze dhe një numër i vogël gjermanësh jetonin ne Pragë. Më 4 shkurt 1883 u themelua Deutscher Theaterverein (Shoqatë e Teatrit Gjerman), me qëllim të mbledhjes së fondeve për teatrin e ri. Planet u zhvilluan nga firma e mirënjohur e Vjenës, Fellner dhe Hellmar, së bashku me Karl Hasenauer, arkitekt i Burgtheater në Vjenë. Teatri i ri gjerman u krijua nga arkitekti i Pragës Alfons Wertmuller dhe u ndërtua brenda 20 muajve. Ishte një nga më të bukurit në Evropë.

Një ndryshim radikal u bë në maj të vitit 1945 pas rënies së qeverisë naziste dhe për herë të parë, teatri u bë shtëpi e operës çeke në vend të asaj gjermane.

Opera Shtetërore është shtëpia e operës së Pragës. Është një pjesë e Teatrit Kombëtar çek. U financua nga Ministria e Kulturës Çeke më 1992 . Teatri u hap më 1888 si një teatër i ri gjerman, dhe nga 1949 deri më 1989 ishte i njohur si teatri “Smetana”. Së fundmi, është riemëruar si Opera Shtetërore e Pragës. Tashmë është vendi ku shfaqen së paku 300 performanca në vit.

Pas Revolucionit të Kadifenjtë, në nëntor të vitit 1989, përpjekjet për ta rifituar pavarësinë për teatrin ”Smetana” u kryen me sukses dhe më 1 prill 1992 u themelua Opera Shtetërore e Pragës. Drejtori i parë i saj u bë Karel Drgáč. Stili i ri i punës dhe orientimi shumë i stresuar ndaj traditave të teatrit të ri gjerman, nuk u pritën gjithmonë mirë, kështu që Drgáč luftoi për ekzistencën e operës së shtetit. Ndërkohë, ai e humbi betejën e tij dhe pas mandatit trevjeçar, Eva Randová doli fituese për postin e drejtorit.

Një pjesë shumë e rëndësishme e Operës është Qendra e Dokumentimit përveç mbajtjes së regjistrimeve arkivore sistematike të aktiviteteve të teatrit, u përqendrua  edhe në rindërtimin e arkivave të humbura të teatrit të ri gjerman. 

Në vitin 2004 Opera Shtetërore e Pragës botoi një libër mbi historinë e saj. Libri kishte tekstet në gjuhën çeke, angleze, gjermane dhe publikoi historinë e shtëpisë së operës nga periudha e teatrit të ri gjerman deri në ditët e sotme.ë e shtëpisë së operës nga periudha e teatrit të ri gjerman deri në ditët e sotme.
Jaromír Jágr

Jaromír Jágr lindi më 15 shkurt 1972, është një profesionist i hokejit në akull, i cili aktualisht luan për HC Kladno në ligën e parë çeke të hokejit. Ai është një nga lojtarët evropian më produktiv që ka luajtur ndonjëherë në NHL (National Hockey League) dhe është konsideruar një nga më të mirët e hokejit të të gjitha kohërave. Më 1990 ishte lojtari më i ri në NHL.  Në moshën 45 vjeçare, kur ai ishte lojtari më i vjetër, theu rekorde gjithashtu. Në vitin 2017 Jágr u emërua një nga 100 lojtarët më të mëdhenj të NHL-së në histori.

Jágr filloi patinazhin në moshën 3 vjeçare dhe menjëherë tregoi aftësi të jashtëzakonshme. Në moshën 15 vjeçare, luajti në nivelin më të lartë të konkurrencës në Çekosllovaki për HC Kladno dhe kur ishte 17 vjeç, u bë anëtari më i ri i ekipit kombëtar të Çekosllovakisë.

Jágr ka përfaqësuar shumë herë vendin e tij. Në vitin 1994 ai dhe Martin Straka,  arritën në Kampionatin Botëror. Tifozët çekë e pritën me gëzim, pasi Jágr ishte një yll i NHL-së, por para se ekipi të jetë në gjendje ta marrë atë në ekip, çekët humbën ndeshjen e tyre në  çerekfinale dhe u eliminuan nga turneu. Jágr humbi gjithashtu edhe në shumë lojëra të tjera. Megjithatë dështimet e ekipit u zbutën në vitin 1998, kur Republika Çeke fitoi medaljen e artë të meshkujve në Olimpiadën Dimërore në Nagato të Japonisë. Ai dhe shokët e tij të grupit ishin të njohur si “czechmates” pjesë e bazuar në lojën  e shahut. 

Që nga viti 1981 deri në vitin 2001, Jágr ishte vetëm një nga tre lojtarët që fituan trofeun e Art Ross, si golashënuesi kryesor gjatë sezonit të rregullt. Në vitet 1994-1995, Jágr fitoi trofeun e parë Ross, si kampion që shënoi për NHL. Vitin tjetër ai theu një rekord për më shumë pikë të shënuara. Pikët e shënuara në atë sezon ende qëndrojnë si më të lartat . Pas sezonit të 1997-1998,  Jaromír Jágr u bë kapiteni i skuadrës “Penguins” pas largimit të kapitenit të mëparshëm Ron Francis në Carolina Hurricane. Jágr ishte çekosllovaku  i parë i rreshtuar nga NHL.
Villa Tugendhat

Villa Tugendhat është një ndërtesë historike në lagjen e pasur të Černa Pol në Brno, Republika Çeke. Është një nga prototipat e rinj të arkitekturës moderne në Evropë dhe është projektuar nga arkitekti gjerman Ludwing Mies van der Rohe. Ndërtuar me beton të përforcuar ndërmjet viteve 1928 dhe 1930 për Fritz Tugendhat dhe gruan e tij Greta, vila u bë shpejt një ikonë e modernizimit. 

Është një ndërtesë trekatëshe dhe gjendet në një shpat kodre në jug-perëndim. Kati përdhes përbëhet nga zonat kryesore, konservatorin dhe tarracën, dhomat e kuzhinave dhe të shërbëtorëve. Kati i parë ka hyrjen kryesore nga rruga me një kalim në tarracë, hyrjen në korridor dhe dhoma për prindërit dhe fëmijët.

Arkitekti Mies krijoi një shembull të shkëlqyer të arkitekturës së hershme të funksionalizimit, përdori një kornizë revolucionare të hekurit, e cila ia mundësoi të hiqte dorë nga muret mbështetëse dhe të organizonte brendësinë, në mënyrë që të arrinte një ndjenjë hapësire dhe drite. Mies ka specifikuar të gjitha orenditë në bashkëpunim me projektuesin e brendshëm Llilly Reich. 
Kostoja ishte shumë e lartë për shkak të metodës së pazakontë të ndërtimit, materialeve luksoze dhe përdorimit të teknologjisë moderne për ngrohje dhe ventilim.
    
##### Historia 
Vila filloi ndërtimin në verën e vitit 1929 dhe përfundoi pas 14 muajsh. Flitz dhe Greta Tugendhat gëzuan vetëm 8 vite në vilë, para se të iknin nga Çekosllovakia me fëmijët e tyre më 1938. Pastaj ata jetuan në Zvicër dhe kurrë nuk u kthyen më në vilë. Ajo u konfiskua nga Gestapo më 1939 dhe u përdor si apartament dhe zyrë. Brendësia e saj u ndryshua dhe shumë pjesë u zhdukën. Ajo pësoi dëme të konsiderueshme gjatë luftimeve në fund të Luftës së Dytë Botërore dhe më vonë shërbeu si lagje dhe stalla për ushtrinë sovjetike. U riparua pjesërisht dhe u përdor për qëllime të ndryshme, për shembull si qendër fizioterapie për fëmijë për disa dekada pas Luftës së Dytë Botërore. Greta Tugendhat u kthye në vilë më 1968 me një arkitekt të shquar nga studioja e Mies në Çikago dhe i shpjegoi atij dizajnin origjinal, sipas të cilit një grup arkitektësh çekë u munduan ta riparonin. Që nga viti 1994 kjo vilë ka qenë e hapur për publikun si një muze i administruar nga qyteti Brno.
Martina Sáblíková

Martina Sáblikova është sportiste çeke e lindur më 27 maj 1987. Ajo merret me çiklizëm e patinazh. Në patinazh është e specializuar në garat me distancë të largët. Sáblikova është  fituese e medaljes së artë olimpike dhe kampione e shumëfishtë evropiane dhe e gjithë botës. Në vitin 2010 u bë sportistja e parë çeke që fitoi dy medalje të arta olimpike në Lojërat Olimpike Dimërore. Sáblikova përqendrohet veçanërisht në disiplinën individuale, në të cilën mban tituj të shumëfishtë të kampionatit kombëtar të Çekisë.

Si e vogël ajo arriti disa rezultate të dukshme gjatë turneve ndërkombëtare. Në vitin 2005, u rendit e shtata në kategorinë 5000 metra gjatë Kampionatit Botëror në garat e patinazhit. Ajo ishte kampione e të rinjve në Çeki në vitin 1999, 2001 dhe 2004. Në renditjen përfundimtare të kampionatit evropian të vitit 2006 në Hamar u klasifikua e katërta. U radhit e treta në 3000 metra dhe fitoi në kategorinë 5000 metra.

Në Lojërat Olimpike Dimërore 2006 në Torino, ajo përfundoi e katërta në 5000 metra, pas Clara Hughes, Pechstein dhe Cindy Klassen. Për shkak të rezultateve të mira në gara, pozicioni i saj në renditjen botërore të të gjitha kohërave “Adelskalender” u rrit nga vendi i 94-të në vendin e 15-të brenda një viti. Në mars të vitit 2006, ajo theu rekordin botëror në patinazh në kategorinë 10.000 m, duke e mposhtur kohën më të mirë të Clara Hughes për 11 sekonda. 

Vitin tjetër (2007) Sáblíkova fitoi Kampionatin Evropian të Patinazhit në Collalbo, me rekord botëror prej 162.954 pikësh. Ajo i fitoi të dyja kategoritë 3000 dhe 5000 m me kohë rekorde. Në fund të sezonit fitoi dy medalje të arta në Kampionatin Botëror të Patinazhit  në Salt Lake City në kategoritë 3000 dhe 5000 m.

Martina Sáblíková dhe Milan Sáblík janë një shembull i veçantë i motrës dhe vëllait, sportistë që mbajnë rekorde botërore në të njëjtin sport dhe në të njëjtën kohë.  Martina mban rekordin botëror në garat  5000 m dhe 10 000 m (që nga marsi i vitit 2007), ndërsa Milan ndau rekordin botëror të të rinjve bashkë me ekipin çek të patinazhit të përbërë nga Pavel Kulma dhe Zdeněk Haselberger, nga nëntori i vitit 2007 deri në mars të vitit 2010.
Tensioni elektrik

lidhja=https://en.wikipedia.org/wiki/File:Opfindelsernes_bog3_fig282.png|parapamje|Fusha elektrike rreth shufrës ushtron një forcë në topin e ngarkuar të gypit, në një elektroskop.
**Tensioni elektrik**, i njohur gjithashtu si **presioni elektrik** apo **voltazha**, është ndryshimi në potencialin elektrik midis dy pikave. Në një fushë elektrike statike, ajo korrespondon me punën e nevojshme për njësi ngarkese për të lëvizur një ngarkesë testuese midis dy pikave. Në Sistemin Ndërkombëtar të Njësive (SI), njësia e prejardhur për tensionin quhet *volt*.

Tensioni ndërmjet pikave mund të shkaktohet nga grumbullimi i ngarkesës elektrike (p.sh., një kondensator) dhe nga një forcë elektromotore (p.sh., induksioni elektromagnetik në gjenerator, induktorë dhe transformatorë). Në një shkallë makroskopike, një ndryshim potencial mund të shkaktohet nga proceset elektrokimike (p.sh., qelizat dhe bateritë), efekti piezoelektrik i shkaktuar nga presioni dhe efekti termoelektrik.
lidhja=https://en.wikipedia.org/wiki/File:9VBatteryWithMeter.jpg|parapamje|Multimetër i vendosur për të matur tensionin.
Një voltmetër mund të përdoret për të matur tensionin midis dy pikave në një sistem. Shpesh një potencial i përbashkët referimi, siç është baza e sistemit, përdoret si një nga pikat. Një tension mund të përfaqësojë ose një burim energjie ose humbje, shpërndarje ose ruajtje të energjisë.

## Shiko edhe 
* Rryma elektrike

## Referime
Punëtoria shkollore

**Punëtoria shkollore (mësimore)** është një lloj specifik i arsimit dhe i aftësimit interaktiv profesional ku pjesëmarrësit kryejnë aktivitete të trajnimit aktiv (për ndryshim nga leksionet apo prezentimet me karakter të dëgjimit pasiv). Varësisht nga tipi ose lloji i shkollës organizohet edhe punëtoria e shkollës, kopshti shkollor ose edhe reparti i prodhimit. Në përgjithësi, ekzistojnë dy lloje të punëtorive mësimore:
#Punëtoritë e përgjithshme (seminaret) të cilat zakonisht kanë një audiencë të përzier, si dhe 
#Punëtoritë e mbyllura të cilat janë të fokusuara drejt përmbushjes së nevojave trajnuese të një grupi specifik.
## Shih edhe 
* Punëtoria
* Arsimi profesional

## Referime
Shqipëri 1914 : gjashtë muaj mbretëri : kujtimet e sekretarit të Princ Vidit

**Shqipëri 1914 : gjashtë muaj mbretëri : kujtimet e sekretarit të Princ Vidit** libër me autor Duncan Heaton-Armstrong dhe Lutfi Dervishi (përkth. e përg.). Botuar në Tiranë nga Instituti Shqiptar për Studime Ndërkombëtare, në vitin 2001. Faqe 134. ISBN 99927-659-3-3
Ushtritë e huaja në Shqipëri : 1912-1922

**Ushtritë e huaja në Shqipëri : 1912-1922** libër me autor Ramiz Fiçori dhe Halil Katana (red.). Botuar në Tiranë nga "Mokra", në vitin 2002. Faqe 321. ISBN 99927-781-4-8
Gruaja në Shqipëri në vitet 1912-1939

**Gruaja në Shqipëri në vitet 1912-1939** libër me autore Fatmira Musaj dhe Niko Tanini (red.). Botuar në Tiranë nga Akademia e Shkencave, në vitin 2002. Faqe 360. ISBN 99927-783-7-7
Camilla Läckberg

**Jean Edith Camilla Läckberg Sköld** (lindi më 30 gusht 1974) është shkrimtare, sipërmarrëse dhe kompozitore suedeze.

## Biografia
Läckberg lindi në Fjällbacka, Suedi dhe filloi të shkruaj që nga mosha e hershme. Pas diplomimit në Universitetin e Göteborgut në ekonomi, ajo u zhvendos në Stokholm, ku punoi si ekonomiste para se të filloj të shkruaj. Ajo është partnere në një kompani xhevahiresh i quajtur Sahara Silver Jewelry AB.

Mes vitit 2010 dhe 2014, ajo u martua me Martin Melin dhe së bashku kishin një djalë lindur më 2009. Në vitin 2014, ajo filloi një lidhje me luftërarin MMA Simon Sköld dhe më 2017 u martuan. Së bashku kanë një vajzë lindur në vitin 2016.

## Çmime
* *Femra e Vitit* Expressen
* *Shkrimtarja e shtatë më e mirë në Evropë* 2009
* *Shkrimtarja më e mirë në Suedi* 2009
* *Shkrimtarja e Vitit* (Vision) 2005

## Referime 
## Lidhje të jashtme
*Uebfaqja Zyrtare
Punëtorët në Shqipëri : (1944-1960)

**Punëtorët në Shqipëri : (1944-1960)** libër me autor Demir Dyrmishi. Botuar në Tetovë nga "Album", në vitin 2001. Faqe 232.
Historia e bankës qëndrore në Shqipëri

**Historia e bankës qëndrore në Shqipëri** libër nga Adriana Meko (red.), Shpresa Lubonja (foto.), Niko Shtrepi (foto.). Botuar në Tiranë nga Banka e Shqipërisë, në vitin 2003. Faqe 207.
Politika ime në Shqipëri : 1916 - 1920

**Politika ime në Shqipëri : 1916 - 1920** libër me autor Mufit Libohova dhe Xhevat Beqaraj (red.), Mexhit Prençi (red.). Botuar në Tiranë nga "Ombra GVG", në vitin 2004. Faqe 73.
Udhëtim në Shqipëri 1912

**Udhëtim në Shqipëri 1912** libër me autor Karl Otten dhe Anila Omari (përkth.), Nelson Qirjako (red.). Botuar në Tiranë nga  "Dituria", në vitin 2005. Faqe 80. ISBN 99927-59-62-3
Dukuri arsimore gjatë Luftës së Dytë Botërore në Shqipëri

**Dukuri arsimore gjatë Luftës së Dytë Botërore në Shqipëri**

Autor: Fatmira Rama

Redaktor: Ilinden Spasse

Botues: Argeta-LMG

Vendi i botimit: Tiranë

Viti i botimit: 2005

ISBN: 9994330284

Përmasa: 180 faqe; 20 cm

Shënime: Bibliografi: fq. 171-180

Përmbledhje

Libri Dukuri arsimore gjatë Luftës së Dytë Botërore në Shqipëri  nga Fatmira Rama është një studim i hollësishëm mbi sistemin arsimor shqiptar në periudhën 1939-1944, duke analizuar sfidat, ndryshimet dhe ndikimet e luftës në arsimin kombëtar. Me redaktimin e Ilinden Spasses, ky botim ofron një panoramë të gjerë mbi kushtet dhe zhvillimet e arsimit gjatë një prej periudhave më të trazuara të historisë shqiptare.

Përmbajtja dhe tematika

Libri trajton disa tema kryesore, si:

* Gjendja e arsimit para dhe gjatë pushtimit italian dhe gjerman – si u ndikua struktura arsimore dhe cilat ishin politikat e ndjekura nga pushtuesit.

* Lufta kundër analfabetizmit – përpjekjet për rritjen e nivelit të dijes dhe sfidat e arsimit për shkak të luftës.

* Roli i arsimit në Lëvizjen Nacionalçlirimtare – ndikimi i arsimit në formimin e rinisë dhe përhapja e ideve patriotike.

* Ndryshimet në kurrikul dhe organizimi i shkollave – transformimet e sistemit arsimor dhe roli i administratës arsimore në periudhën e luftës.

Rëndësia e librit

Ky botim  ka vlerë të madhe studimore dhe historike, pasi hedh dritë mbi periudhën e Luftës së Dytë Botërore në Shqipëri nga perspektiva e arsimit. Ai ndihmon në kuptimin e sfidave që ka kaluar arsimi shqiptar dhe rolin që ai ka luajtur në forcimin e identitetit kombëtar dhe në formimin e brezave të rinj.

Ky libër  është një burim i vlefshëm për studiuesit e historisë, pedagogjisë dhe të gjithë ata që janë të interesuar për zhvillimin arsimor të Shqipërisë në një prej periudhave më sfiduese të saj.

## Burimet
Shërbimet informative në Shqipëri : sfida e kontrollit demokratik

**Shërbimet informative në Shqipëri : sfida e kontrollit demokratik** libër nga Altin Kaso (red.) dhe autorë kolektivë nga Instituti për Demokraci dhe Ndërmjetësim. Botuar në Tiranë nga "Toena", në vitin 2005. Faqe 104. ISBN 99943-1-003-8
Alexandra Marinina

Alexandra Marinina (lindur në 16 korrik 1957; emri i vërtetë Marina Anatolyevna) është një shkrimtare e mirënjohur ruse për histori investigative. 

## Biografia
Marinina lindi në Lviv, Ukrainë në një familje avokatësh. Ajo ka jetuar në Leningrad deri në 1971 por më pas u shpërngul në Moskë dhe jeton atje që prej shpërnguljes. Ajo është diplomuar për drejtësi nga Universiteti shtetëror i Moskës në 1979.

Nga 1979 deri në 1998 ajo punoi në qendra edukuese të Ministrisë së Brendshme në Rusi. Atje ajo studioi personalitetet e ndryshme të kriminelëve me anomali mendore si dhe kriminelëve që kishin kryer krime të ndryshme, duke fituar një diplomë masteri në 1986. Më pas ajo dha dorëheqjen nga sistemi policor në shkurt 1998 për tiu dedikuar shkrimit. Përpara dorëheqjes ajo kishte marrë një gradë të lartë në polici. 

## Referime
Seminari

**Seminari** është një formë e mësimdhënies akademike, ose një institucion akademik organizuar nga ana e një organizate tregtare ose profesionale. Ai ka për detyrë të mbledhë grupe të vogla për takime të rregullta, duke u fokusuar çdo herë në një subjekt të caktuar. Kjo shpesh realizohet nëpërmjet një dialogu të vazhdueshëm sokratik me një udhëheqës ose instruktor seminaresh, ose përmes një prezantimi më formal të hulumtimit. Seminari në thelb është një vend ku lexohen punimet e caktuara, mund të ngriten pyetje dhe të organizohen debate.

## Referime
Philip Roth

Philip Roth, shkrimtar amerikan, ka lindur më 19 mars 1933 në Newark, New Jersey, dhe vdiq 22 maj 2018 në Nju Jork.

Romanet, tregimet dhe esetë e tij kanë marrë çmime të shumta dhe i kanë dhënë atij reputacionin e një romancieri të rëndësishëm bashkëkohor, i cili u konsiderua publikisht si kandidat për Çmimin Nobel në Letërsi për shumë vite.

Veprat e Roth janë shpesh autobiografike. Personazhet e tij imagjinar ndajnë origjinën e tij nga një familje hebreje e klasës së mesme të ulët, vendlindja e tij Newark, rezidencat e mëvonshme në Nju Jork dhe një fermë në Konektikat, si dhe përvojat e dy martesave të tij. Pasi romani i parë i Rothit, Mirupafshim, Columbus, kishte marrë tashmë një përgjigje pozitive nga kritikët në vitin 1959, romani i tij Ankesa e Portnoy u bë një sukses skandaloz dhjetë vjet më vonë. Nga vitet 1970 e tutje, personazhi Nathan Zuckerman e shoqëroi veprën e tij përmes dy trilogjive dhe disa romaneve te vetme. Ai u tërhoq nga shkrimi në tetor 2012. 

### Lista e punimeve letrare 
### "Zuckerman" novels 
* *Zuckerman Bound* (1979–1985)
** *The Ghost Writer* (1979)
** *Zuckerman Unbound* (1981)
** *The Anatomy Lesson* (1983)
** *The Prague Orgy* (1985)
* *The Counterlife* (1986)
* *American Pastoral* (1997)
* *I Married a Communist* (1998)
* *The Human Stain* (2000)
* *Exit Ghost* (2007)

### "Roth" novels and memoirs 
* ''The Facts: A Novelist's Autobiography* (1988)
* *Deception: A Novel* (1990)
* *Patrimony: A True Story* (1991)
* *Operation Shylock: A Confession* (1993)
* *The Plot Against America* (2004)

### "Kepesh" novels 
* *The Breast* (1972)
* *The Professor of Desire* (1977)
* *The Dying Animal* (2001)

### "Nemeses" novels 
* *Everyman* (2006)
* *Indignation* (2008)
* *The Humbling* (2009)
* *Nemesis* (2010)

### Fiction with other protagonists 
* *Goodbye, Columbus and Five Short Stories* (1959)
* *Letting Go* (1962)
* *When She Was Good* (1967)
* *Portnoy's Complaint* (1969)
* *Our Gang* (1971)
* *The Great American Novel* (1973)
* *My Life as a Man* (1974)
* *Sabbath's Theater'' (1995)
Praktika arkivore në Shqipëri

**Praktika arkivore në Shqipëri** libër me autor Mihallaq Pela dhe Eduard Zaloshnja (red.). Botuar në Tiranë nga Drejtoria e Përgjithshme e Arkivave, në vitin 2003. Faqe 154.
Simpoziumi

**Simpoziumi** nga gjuha e lashtë greke, (συμπόσιον symposion ose symposio, nga συμπίνειν sympinein, "për të pirë së bashku") ishte pjesë e një banketi që organizohej pas ushqimit, kur pija për kënaqësi shoqërohej me muzikë, vallëzim, recitale, ose bisedë. Veprat letrare të cilat shoqëronin një simpozium zakonisht ishin Dialogjet e Sokratit, Simpoziumi i Platonit, Simpoziumi i Ksenofonit, si dhe një numër poezish greke siç janë Elegjitë e Theognisit të Megarës. Simpoziumet të cilat janë paraqitur edhe në artin grek dhe etrusk tregojnë skena të ngjashme.

Në kohët moderne, simpoziumi paraqet një konferencë akademike, shkencore ose takim të ngjashëm. Ekuivalenti i një simpoziumi grek në shoqërinë romake është conviviumi latin.

## Referime
Kongresi

**Kongresi** është një takim formal i përfaqësuesve të kombeve të ndryshme, shteteve përbërëse, organizatave (si sindikatat, partitë politike, etj.) ose grupeve shkencore e profesionale. Termi, që fillimisht tregonte një fjalim gjatë betejës në Mesjetë, rrjedh nga kongresi latin.

## Shih edhe 
* Kongresi i Alfabetit (Manastirit)
* Kongresi i Drejtshkrimit të Gjuhës Shqipe

## Referime
Konventa

**Konventa** ka kuptimin e një takimi, tubimi të individëve në një vend dhe kohë të caktuar për të diskutuar ose për t'u angazhuar në ndonjë fushë të interesit të përbashkët. Konventat më të zakonshme janë ato të me karakter industrial dhe profesional. Konventat e tregtisë zakonisht përqendrohen në një industri të caktuar ose në segmentin e industrisë e ku paraqiten folës kryesorë, prezantues të shitësve dhe informacione dhe aktivitete të tjera me interes për organizatorët dhe pjesëmarrësit e ngjarjeve. Konventat profesionale përqendrohen në çështjet dhe problemet themelore të lidhura me profesionin. Konventat e tilla në përgjithësi organizohen nga shoqëri apo komunitete të dedikuara për promovimin e temës së interesit. Konventat e shkencës së fiksionit tradicionalisht marrin pjesë në kuadër të konventave profesionale dhe tifozëve, me bilancin që varion nga njëri në tjetrin. Konventa ekzistojnë gjithshtu edhe për hobi të ndryshme, të tilla si lojëra të ndryshme ose hekurudhat model.
Konferenca

**Konferenca** zakonisht është një takim i njerzve lidhur me një temë të caktuar. Konferencat mund të jenë akademike, shkencore ose profesionale. Së bashku me revistat akademike ose shkencore, konferencat sigurojnë një kanal të rëndësishëm për shkëmbimin e informacionit ndërmjet hulumtuesve.

Zakonisht një konferencë do të ketë folës kryesor (nga brenda ose jashtë institucionit). Leksioni kryesor është shpesh më i gjatë, e i cili shkon ndonjëherë deri në një orë e gjysmë, veçanërisht nëse ka disa folës kryesor në një panel.

Konferencat zakonisht përbëhen nga prezantime të ndryshme. Ato kanë tendencë të jenë të shkurtra dhe koncize, me një hapësirë kohore prej rreth 10 deri në 30 minuta; prezantimet zakonisht pasohen nga një diskutim. Puna dhe materialet e saj mund të botohen në formë të shkruar si dokumente akademike si dhe të publikohen si procedura të konferencës. Përveç prezantimeve, konferencat gjithashtu përmbajnë panel diskutime, tryeza të rrumbullakëta për çështje të ndryshme, seanca posterash, punëtori dhe formate të ndryshme me diskutime.

## Referime
Samiti

**Samiti** është një takim ndërkombëtar i krerëve të shteteve ose qeverive, zakonisht me pjesmarrje të konsiderueshme të medias, masa të forta sigurie, dhe një agjendë të paracaktuar. Termi **samit** për takime të tilla për herë të parë është përdorur në Samitin e Gjenevës (1955). Samitet diplomatike jorrallë janë të institucionalizuara dhe të rregullta si p.sh. Samiti G-7 ose Samiti G-8, Samiti Gjermano-Francez, etj. Përveç samitit të përhershëm diplomatik, një samit ad hoc i diplomacisë është gjithashtu i rëndësishëm, por më shumë si një ceremoni apo përkujtimore, se sa si formë e zgjidhjes së një çështje të rëndësishme diplomatike.

## Referime
Ágnes Hranitzky

**Ágnes Hranitzky** është një regjisore hungareze, e mirënjohur për bashkëpunimet e shumta me regjisorin dhe njëkohësisht bashkëshortin Béla Tarr.

## Karriera në film
Hranitzky nisi të punojë në 1970 si regjisor në shumë filma hungarez. Ajo nisi bashkëpunimin me regjisorin Béla Tarr në 1981, duke kontribuar në filmin “The Outsider”. Ajo ka kontribuar që atëhere në të gjithë filmat e regjisorit Tarr. 

Ajo së bashku me Tarr ishin bashkëregjisorë në filmin *The Man from London* në 2007. Filmi pati premierën në edicionin e 2007 të “Festivalit të Filmit në Kanë”. 

Në 2011 ajo ishte regjisore për filmin “The Turin Horse”, i cili pati premierën në 2011 në edicionin e 61 të Festivalit Ndërkombëtar të Filmit në Berlin, ku u nderua me çmimin Jury Grand Prix. 

## Jeta personale
Hranitzky u martua me regjisorin Béla Tarr dhe kanë qëndruar së bashku që kur janë takuar në 1978. 

## References
Skolastika

thumb|220px|Shkollat në shek. XIV
]]
**Skolastika** (**Skolasticizmi**) është një metodë e filozofisë mesjetare, e cila mbizotëronte mësimdhënien e universiteteve mesjetare në Evropë në periudhën mes viteve 1100 - 1700, si dhe një program i zbatimit të kësaj metode në artikulimin dhe mbrojtjen e dogmës në një mënyrë gjithnjë e më pluraliste.

## Përmbledhje 
Skolastika nuk është aq shumë një filozofi ose një teologji aq sa është një metodë e të mësuarit. Mendimi skolastik njihet gjithashtu për analizën rigoroze konceptuale dhe për tërheqjen e kujdesshme të dallimeve. Për shkak të theksit të saj në metodën rigoroze dialektike, skolastika u aplikua përfundimisht në shumë fusha të tjera të studimit.

Disa nga figurat kryesore të skolastikës janë Anselmi i Kanterberit, Peter Abelard, Albertus Magnus, Duns Scotus, William Ockham, Bonaventura, Tomas Akuini, Aleksandri i Hales, etj.

Ekuivalenti i skolasticizmit në botën islame është *ilm-al-kalami* apo shkenca e diskursit e njohur ndryshe si "teologjia skolastike islamike".

Skolasticizmi ka kaluar nëpër këto faza të zhvillimit të tij e që janë:
#Skolasticizmi i hershëm (800 - 1200)
#Skolasticizmi i mesëm (1200 - 1350)
#Skolasticizmi i vonshëm (1350 - 1500)
#Skolasticizmi reformator (shek. XVI - XVIII)
#Neoskolasticizmi - neotomizmi (shek. XIX)

## Shih edhe 
* Mesjeta
* Filozofia mesjetare
* Pedagogjia humaniste

## Literatura 
* 
* 
* Trueman, Carl R. and R. Scott Clark, *jt. eds*. (1999). *Protestant Scholasticism: Essays in Reassessment*. Carlisle, Eng.: Paternoster Press. 
* The genius of the scholastics and the orbit of Aristotle, article by James Franklin on the influence of scholasticism on later thought
* Medieval Philosophy, Universities and the Church by James Hannam
* ALCUIN – Regensburger Infothek der Scholastik – Huge database with information on biography, text chronology, editions.

## Referime 
## Lidhje të jashtme 
* Scholasticon by Jacob Schmutz
* Medieval Philosophy Electronic Resources 
* "Scholasticism". In *Encyclopædia Britannica* Online.
* *Scholasticism* Joseph Rickaby, (1908), 121 pp. (also at googlebooks)
* Scholasticism in The Catholic Encyclopedia
* Yahoo! directory category: Scholasticism
Konsonanca

**Konsonanca** (**bashkëtingëlloresia** është përseritja e bashketingelloreve të njejta në varg ose ne frazë.

## Referime
Forumi

**Forumi** zakonisht është një mbledhje e gjerë e anëtarëve të një organi drejtues të zgjedhur të një partie a organizate tjetër, si edhe vetë ky organ; mbledhje e gjerë e përfaqësuesve të fushave të ndryshme të veprimtarisë shoqërore me karakter kombëtar a ndërkombëtar, ku shqyrtohen çështje të rëndësishme. Forumet e larta (e ulëta). Forum drejtues (udhëheqës). Forum shkencor. Forum kombëtar (ndërkombëtar). 

## Shih edhe 
* Forumi Ekonomik Botëror
* Forumi Mysliman i Shqipërisë
*
*
Bektashizmi në Shqipëri : bibliografi

**Bektashizmi në Shqipëri**: bibliografi  është një vepër me rëndësi të veçantë për studimin e historisë dhe kulturës bektashiane në Shqipëri. Libri është një përpjekje e thelluar për të mbledhur dhe përmbledhur burime të ndryshme bibliografike që lidhen me bektashizmin në Shqipëri dhe rolin e tij në shoqërinë shqiptare. Vepra është përgatitur nga autorët Maksim Gjinaj, Petrit Bezhani dhe Nuri Çuni, nën redaktimin e Xhevahir Spahiut, dhe është botuar nga Albpaper në vitin 2004.

Të dhënat e librit

* Titulli: Bektashizmi në Shqipëri: Bibliografi
* Autorët: Maksim Gjinaj, Petrit Bezhani, Nuri Çuni
* Redaktori: Xhevahir Spahiu
* ISBN: 9994360108
* Vendi i botimit: Tiranë
* Botuar nga: Albpaper
* Viti i botimit: 2004
* Të dhëna fizike: 624 faqe; 20 cm
* Term gjeografik: Shqipëri

Libri përfshin një përmbledhje të pasur burimesh bibliografike mbi bektashizmin, duke ndihmuar lexuesit dhe studiuesit që të kenë një orientim të qartë mbi dokumentacionin dhe literaturën ekzistuese për këtë aspekt të rëndësishëm të kulturës dhe historisë shqiptare. Ai ndihmon në zbardhjen e rrugëtimit historik të këtij tarikati islamik dhe të ndikimit të tij në identitetin kombëtar e fetar të shqiptarëve.

Libri përqendrohet në:

1. Historia e Bektashizmit në Shqipëri: Një panoramë e zhvillimit të këtij tarikati që nga periudha osmane deri në kohët moderne.
2. Bibliografia Tematike: Një përmbledhje e detajuar e librave, artikujve dhe materialeve të tjera që trajtojnë aspektet doktrinore, historike dhe kulturore të bektashizmit.
3. Roli i Bektashizmit në Shoqërinë Shqiptare: Përshkrime mbi ndikimin kulturor dhe politik të bektashizmit në Shqipëri.
4. Institucionet Bektashiane: Përshkrime mbi objektet e kultit, kryegjyshatën dhe personalitete të rëndësishme në historinë e bektashizmit shqiptar.

Bektashizmi ka qenë një shtyllë e rëndësishme e identitetit kulturor dhe fetar shqiptar, duke luajtur një rol kyç në përhapjen e vlerave të tolerancës dhe harmonisë ndërfetare. Ky libër përbën një burim të vyer për studiuesit e religjionit, historianët dhe të gjithë ata që janë të interesuar për të kuptuar më mirë këtë trashëgimi shpirtërore dhe kulturore.

Libri është botuar pa shënime për çmimin dhe tirazhin, por është i disponueshëm në biblioteka dhe arkiva të rëndësishme, si dhe mund të gjendet në tregun e librave antikuarë.

Vepra Bektashizmi në Shqipëri: Bibliografi është një kontribuim i rëndësishëm në dokumentimin e trashëgimisë fetare shqiptare, duke shërbyer si një pikë reference për kërkimet akademike dhe studimet fetare. Ajo pasqyron një përpjekje serioze për të ruajtur dhe transmetuar njohuritë mbi një aspekt të veçantë të historisë dhe kulturës shqiptare.

 
## Burimet
Tomizmi

**Tomizmi** është një formë e mendimit teologjik dhe filozofik që buron nga Toma Akuini, dhe që u përdor sidomos nga Dominikanët. Tomizmi kishte një ndikim të fortë brenda Kishës Katolike edhe gjatë shekullit XIX. Vazhdimi i të menduarit tomist në shekullin XX shpesh quhet neotomizëm. Tomizmi modern është një burim i rëndësishëm për krishterimin. Tomizmi është qasje filozofike e cila bashkon teologjinë greke dhe të krishterë.

## Shih edhe 
* Skolastika
* Toma Akuini